bavarian-nlp/barwiki-20250901 huggingface dataset:
Crotto

A Crotto is a rundlichs, kloans Haisl mit oana Kuppe. De Haisln san a Bsondaheit vom Puschlav/Val Poschiavo in Graubünden in da Schweiz. Crotti ko ma owa aa in Nochbatälan in Italien (Valchiavenna) findn.
A Crotto wead aus Bruchstoa ohne Märtl baut. De Bauort is scho aus da Bronzezeit bekannt. Crotti wean oft iwa oana Quejn baut. So hod ma nacha glei fließends Wossa im Haus. Im Innan vo am Crotto is a wengal koid und aa feicht, deshoib hod mas vor oim zum Logan vo Lebmsmittl gnutzt. Crotti san zum Tei owa aa bewohnt woan.
Des Crotto in da Obbuidung is ausm Joar 1876 und stähd neman Ausflugsrestaurant „Sassal Mason“ in ana Hächn vo 2366 Metan und wean aa heit no zum Logan vo Getränkn, bsondas Wein, vawendt.
Grotto

A Grotto is in da italienischn Schweiz (Kanton Tessin) a rustikois Lokoi mid an Restaurationsbereich im Frei'n und mid regionoia Kuche.
Uasprung.
Da Nam kimmt vo natialichn Fejshejn ("Grottn"), wo de Bauan im Tessin uaspringle Wein, Schinkn und Kaas afghom hom. Wia de Ort vo da Vorrotshoitung afgrund vo moderna Technik nimma notwendi wor, hod ma se in de Grotti zua Weinprob und Vakestigung troffa. Draus san im Laff vo da Zeid Gostwiatschoftn worn. De Grotti san heit oft koane Fejsnkella meah sondan Stoahaisa. Moastns hom's nua in da Sommasaison geeffnt.
Kantor

A Kantor (lateinisch: "cantare" - singa; "cantor" - Sänga) is oana, dea wo in da katholischn Kirchn an Vorsänga mocht. Bei de Evangelischn is des a Beruaf. Dortn ko da Kantor de Sänga, des Orchesta, an Kindachor, an Posaunachor oda an Goschplchor dirigiern manchmoi a Bänd leitn und Orgl spuin. In da Synagoge stoid da Kantor mit seim Singa a Vabindung zwischn em Herrgod und de Glaibign hea.
Wias d a Kantor wern konst (Beruafausbuidung).
Wennst a evangelischa Kantor wern wuist, nachad muasst di eascht amoi entscheidn, obsd des neba deim Beruaf macha mechst oda ob des zu deim Haupt-Erwerb macha wuist.
Nemhea macha hoast, dass Du beim Kantor der dia zuatoalt is, an Untarricht nimmscht und nach a boar Joar a kloane Priafung ablegschd. Mit dera konscht auf a klona Kantorenstoi mit a boar Wochastund arbatn. Mechst mitm Beruaf dei Lebn bschreidn, nachad muasst auf ona vo de Hochschuin fia d Musik studiern. Des dauat so zwischn via und sechs Joar. Danoch schreibst a Diplomarbat.
Bei de Katholischn gibts des a im Haptberuaf, aba da hoaßt des net Kantor, sondern Chorregent und Organischd.
Bewerbn auf a Stöi.
De Stoin wern in Fachblattln ausgschribn. So a Bewerbung is wos Gressas bei de hautpberuaflichn Stoin. Da muasst auf jeden Foi Orgl vorspuin, an Chor leitn und a Gspräch fihrn. Des kon scho moi zwoa Doog dauern, wei ja a no a boar andere Leit do san.
Da Orbatsoidog.
Meischdns konst da dei Arbat soiba eidoaln. Aba du bischd oft am Omd und am Wochenend furt. Feiadog gibts a ned, wei de meistn christliche san. Du muast ned bloß de Chöre dirigiern, sondern a de Chorstundn vor- und nachberoatn, a Planung fias ganze Joar macha, Effentlichkeitsarbat durchfihrn, auf Chorfreizeitn geh und vui mit de effentlichen Persona redn und Sponsorn suacha. Orgl spuin muasst hoid in da Hauptsach im Godsdeanschd und dort aa de Chör und de Bänds dirigiern. Konzert muasst vaostoitn und neie Gruppn ofanga. Vo da Popmusik bis zur Klassik soids in da Log sei, de Leit ozleitn. Wenns d a Bezirkskantor bischd, nachad muasst de Leit ausbuidn, di wo Kantoren im Nebenberuf wern mechtn.
As Göid.
Des kimmt auf d Landeskirch oda aufs Bisdum o. Die zoin ganz untaschiedli. Im TVÖD konst da zwischa EG 8 und EG 14 vadeana, je nachem wo s bischd oda wos fia a Afgab du hosd.
De Beruafsaussichtn fia de Kantoren.
Des hängt davo ob, wieavui Göid d Kirch in Zukunft no hod. Und des hängt ned bloß davo ab, ob d Leit in da Kirch bleim oda austretn, sondern aa vo da Steiapolitik und de wirtschftlichn Umständ.
Grod heit wern scho einige Stöin gstricha und an Haufa Stoin gibts heit bloß no fia weniga ois 100 Prozent. In Zukunft, so hoaßts, werds aba a weniga guade Musika gebm ois Stöin. Aba des hoaßt no ned, dass de guadn a no a volle Stöi griang. Meischnds muasst di nachad umschaung nach a Nebnbschäftigung ois Musiklehra oda freia Musika. Da Beruaf werd mit da Zeit imma oschpruchsvolla. In olle Spartn muasst di auskenna, vo Gregorianik iba Bach bis zum Gospel und Jazz und imma efta is de Effentlichkeitsarbat wichtig und des Auftreibn vo Sponsorn.
DVDA

DVDA (Double Vaginal Double Anal) is a Comedy-Punk Rock band vo de Mochan vo "South Park" Trey Parker (Hauptgesang, Keyboard), Matt Stone (Gsang, Schlogzeig, Bassgitarre), Bruce Howell (Gitarre), und D. A. Young (Keyboard, Gsang). Dea Nomn kummt aus dem Fuim Orgazmo und steht fia die Sexstellung "Double Vaginal Double Anal". In dem Fuim wiad di Sexstellung zwoa ongedeitet, owa si wiad ned direkt gzeigt. Die Liada vo DVDA weadn in vuilen ondern Fuimen vo oda mit Trey Parker und Matt Stone vawendet.
Einige vo de Liadan vo DVDA san Parodien, z. B. des Liad "Montage", es parodieat auf "Push it to the limit".
Di Band hat auch einige Liada, di si nua live gespuit owa ned vaeffentlicht homn wie z. B. "Crack", "David Kelley TV Warrior" oda dem Coversong vo "Sgt. Baker" vo "Primus"
LiedermacherAG

De LiedermacherAG is a Kabarettisten-Duo aus Stuggart. De zwoa Gaudiburschn san oane von de wenigen schwäbisch-boarischen Künschtlergmoaschaftn, de wos in Deitschland gem duat.
De zwoa Gaudiburschn.
Da Retzers Andi und da Retters Jürgn dichtn irane Texte söiba und schreim a de Liada dazua.
De Liada.
De Liada trong Nama wia "Schwiegermutter-Rap", "Reise in den schönen Hartz IV", "Der Banker", "Der Lösungsblues", und andas söichs Zeig.
Wo se spuin.
De spuin meischtns in da Umgebung vo Stuggart, ab und zua a in da Schweiz oda im boarischn.
Im Netz.
de-liedermacher-ag.de
U.S. Smokeless Tobacco Company

De U.S. Smokeless Tobacco Company (friaha: United States Tobacco Company) produziat Smokeless Tobacco und is seit Jenna 2009 a Tochtaunternehmen vo da Altria Group, Inc. Da Haptsitz is in Richmond, Virginia. De Fabrikn san in Nashville, Tennessee, in Franklin Park, Illinois und in Hopkinsville, Kentucky.
Die fiahrendn Markn vo da U.S. Smokeless Tobacco Company san "Copenhagen" und "Skoal". Dazua kema no Markn im Niadrigpreissegment wia beispuisweise "Red Seal" und "Husky".
USST is 2009 vo dar Altria Group kafft woan, wo aa Phillip Morris dazua gheat.
Alex Salmond

Da Alexander Elliot Anderson Salmond (* 31. Dezember 1954 in Linlithgow, Schottland) woar vo 2007 bis 2014 Easchta Minista (entspricht Ministerpresident) vo Schottland.
Da Salmond hod an da St. Andrews Universität Voikswiatschoft und Geschicht studiat. Vo 1987 bis 2010 woara Abgeordneta im britischn Untahaus. Vo 1990 bis 2000, sowia vo 2004 bis 2014 is a Vorsitzenda vo da Scottish National Party (SNP) gwesn. Nachm Woisieg vo da SNP hod eam s schottische Parlament am 16. Mai 2007 zum Easchtn Minista gwejd. Nach am gescheitertn Unabhängigkeitsreferendum is a 2014 zrucktretn.
Kejtische Nationa

De kejtischn Nationa san Gebiete im heitign Eiropa, wo de Bevejkarung se mid kejtischm Brauchtum identifiziat und wos a oagne kejtische Sproch gibt, de wo no gredt wead.
Bevoa's Remische Reich und de Germanen se in Eiropa ausbroat hom, woan de Britischn Insln und grouße Tei vo Kontinentoieiropa iwawiegnd kejtisch bsiedlt.
De "Sechs Nationa".
Vo Noadn noch Sidn:
De „sechs Nationa” wean ois oanzige vo da Kejtischn Liga, am "Kejtischn Kongress" und vo de moastn weidan pan-kejtischn Organisationa ois kejtisch oneakonnt. In de sechs Nationa gibt's jeweis a eigane kejtische Sproch, wo as Schlisselkriterium fia de ogfiahtn Organisationa is.
In via vo de sechs Nationa (Bretagne, Irland, Schottland, Wales) gibt's Gebiete, wo a kejtische Sproch sogoa no voaherrscht.
Vatikanstod

Vatikanstod (amtle: Staat Vatikanstadt; Latein: "Status Civitatis Vaticanæ") is a söibständiga Stoot und de kloanste Stod auf da Wöd, wo anerkannt worn is. Er is a Enklave innerhoib vo Rom und grod amoi 0,44 km² groß. Dort drin wohna so um de 842 Leid (2014), davo ham 552 de Stootsbiagaschoft.
Zu seim Territorium ghern a da Beedasdom, da Beedasblotz, de Sixtinische Kapöin und de Paläscht und Gärtn de innerhoib vo de vatikanischn Mauern liegn duan.
Da Stoot Vatikanstod ist a absolute Woimonarchie, des Obahaupt is da Babscht und der wird vo de Kardinöi auf Lembzeit gwöid. Der Heilige Stuhl ois nedstootlichs, oagastndigs, vom Stoot Vatikanstod zum unterscheidnan Völkerrechtssubjekt vatritt den Zwergalstoot auf da internationaln Ebne.
Krabbn (Kunstgschicht)

A Krabbn is in da Kunstgschicht a Fochausdruck fia foitig vabogane Bladdln, de wos aus Staa gmeißlt und ois Schmuckelemente aun Gebaidn vawendt wuan san. In da Friahgotik hod des aafoch aungfaungt und is bis zua Spadgotik zu fein ausgorbate Vaziarungen weidaentwickld wuan. Meistns san de Krabbn aun Schrägn vo Wimpergn, Fialen oda Turmhömen aunbrocht, so dass ma an Eindruck gwinnt, dass de Bladdln auffekräun.
Luggi-Feier

S Luggi-Feier (deitsch: König-Ludwig-Feuer) is a Bergfeier in Ogau (amtlich: Oberammergau), des wo jeds Joar am 24. Auguschd am Dog vorm Luggi (deitsch: König Ludwig II.) seim Geburdschdoog am Hausberg vo Ogau, dem Kofel obbrend werd.
Auf de Gipfen rundumadum vo Ogau wern oiwei, wenns dunkl worn is, grässara Feier ozind. Am Kofe wern Scheida aufgschlicht, die a Form von am Kreiz und a Krona ham und nachad ozind wern, so dass ma s vom Durf aus seng ko. Und a Feierweak werd a no vom Berg drom gschossn.
D Bloskapöin spuid vom Kofe owa a boar Liada und am End singan olle de Bayern-Hymne.
Wenns Feier wiada ausgeh duat, kemman die Buam vo erane Feierstöin ins Durf owa und ziang do mit erana Fackln durchs Durf.
Des is oiwei a groß Spektakl fia de Gäschd.
Walter Andreas Angerer

Walter Andreas Angerer (aa Angerer da Jingere, * 21. Meaz 1940 z Reichahoi) is a deitscha Kunstmola. Ea is da Bruada vom Ludwig Valentin Angerer (aa "Angerer da Ejtere").
Da Angerer hod in London und Minga studiat und mitm Magister Artium obgschlossn.
Seit Joarzehntn is a national und international bei vuin Ausstellungen vatretn. Ea guit ois Vatreta vo am phantastischn Realismus.
2005 hod a a Porträt vom Papst Benedikt XVI. gmocht. Des Original hot da Papst kriagt, de Stod Traunstoa hot an limitiatn Siebdruck davo kafftt.
Da Angerer lebt heit z Siegsdorf.
Ehrungen.
Da Angerer is im Joar 2000 mitm Oberbayerischen Kulturpreis vom Beziak Obabayern auszeichnet woan.
Fotzn

Fotzn is a boarischs Woat, des bei Ausweatige wega da hochdeitschn Bedeitung: "Fotze" = Fud zu am rechdn Missvaständnis fiahn ko.
Bedeitung.
Im Boarischn bedeidd Fotzn: "Gsicht", "Mund" oda "Watschn".
Spriich.
Ofd wead des Woat in tippische Spriich vawendd:
"Dees is a Sprichfotzn" (dt.: diese Person stellt sich gerne in den Mittelpunkt)
oda "A Baggl Fotzn is glei afgrissn" (dt.: Wenn Du so weiter machst, kann es zu Handgreiflichkeiten kommen)
Synonyma.
In da Bedeidung Gsicht/Mund gibd's etliche Synonyma: Gfriis, Lädschn, Mai, Babbn, Goschn.
Samuel Gawith

Samuel Gawith &amp; Company Ltd. is oane vo de ejtastn und traditionsreichstn Produzentn vo Schmei und Pfeifntabak vo England.
De Firma is 1792 in Kendal (England) in da South Lakeland Region im Nordwestn vo England grindt woan. Es wead no in dasejm Tabakmui produziat wiar vo Ofang o. De Schmei wean nach historischn Rezeptn heagstejt. Des traditionelle englische Sortiment wead no duach moderne Variantn eagänzt. Da Schmei vo Gawith hod an flauschign, luftign Charakta.
Gälisch

&lt;onlyinclude&gt;&lt;/onlyinclude&gt;
Schottisch-Gälisch, ("Gàidhlig" ; friaha aa „Ersisch“) gheat zu dena kejtischn Sprochn und wead heit no af Inseln vo de innan und aißan Hebridn, im Westn vom schottischn Hochland sowia z Glasgow gredt. Ned olle wo des ren, vor oim z Glasgow, san olladings Muadasprochla, praktisch olle beherrschn aa s Englische.
De Sproch gheat zum goidelischen Zweig vo de inslkejtischn Sprochn und is eng mitm Irischn und am Manx vawandt. De enge Vawandtschaft mit da irischn Sproch kimmt vo da Einwanderung vo Skoten aus Irland nach Schottland seitm 4. Joarhundat.
Comedy Central

Comedy Central is a Fernsehsenda vo ViacomCBS. Da Senda sendet voa oim Comedyshows und -Serien.
Seit 2006 is "Comedy Central" aa im eiropäischen Moakt tätig. In Ländan wie Polen, Deitschland, den Niedalondn, Italien, Ungarn und in Großbritannien. Seit de 1. April 2009 hot aa Neuseeland a eigenen "Comedy Central".
"Comedy Central" is ana vo via Sendan vo "Viacom", de wo ned des MTV Zeichn im Nomn oda im Logo homn.
USA.
In de Vaeinigtn Staatn is "Comedy Central" duich Kabel und Satellit empfongboa. Am 1. April 1991 entstand da Senda "Comedy Central" aus "HBO"s Senda "Comedy Channel" und "Viacom"s Senda "HA!". Bis zua "South Park" Premiere 1997 hotte da Senda eha wenig Einschaltquotn. Vo da on hot si "Comedy Central" schnöö duich Mundpropaganda vabreitet, sodass 1998 di Höfte da US-Haushoite "Comedy Central" empfangen konnte. 2003 hot "Viacom" di restlichn Onteile vo "Comedy Central" vo "HBO" aufkaft. Seit de 13. Jenna gibt's in de Vaeinigtn Staatn "Comedy Central HD", de wo hochauflösende Serien und Fuime im 1080i Format ausstroit.
Eiropa.
Deitschland.
Seit de 15. Jenna 2007 gibt's "Comedy Central" aa auf deitsch. Da Senda is in Deitschland, Östareich und da Schweiz empfangboa. Da Senda hot de ehemoligen Senda "VIVA Plus" asetzt. Seit de 15. Jenna kaunn man "Comedy Central" nua zwischn 20:15 Uhr und 6:00 empfongan. In da restlichn Zeit zeign's "Nick".
Großbritannien.
Da Senda "Comedy Central" woa früha unta anem ondan Nomen bekaunnt: "Paramount Comedy 1". Am 6. April 2009 wuade ea dann schließlich in "Comedy Central" umbenannt. Aus de Senda "Paramount Comedy 2" wuade "Comedy Central Extra". Di Senda san in Großbritannien, Nordirland und Malta empfangboa.
Italien.
In Italien is "Comedy Central" a Pay-TV Senda. Ea woa vuahea unta de Nomn "Paramount Comedy Italien" bekaunnt. Am 1. Mai 2007 wuade ea umbenannt.
Niederlande.
In de Niederlandn wuade da Senda "Comedy Central" am 30. April 2007 gstoatet. Da Senda hot de Musi- und Comedysenda "The BOX" asetzt. "Comedy Central" teilt wie in Deitschland sanen Sendeplotz mit Nick. Am 1. Oktober wuade da Pay-TV Senda "Comedy Central Family" gstoatet, da rund um di Ua sendet.
Poin.
"Comedy Central" gibt's in Poin seit de 19. Oktober 2006 und wiad 24 Stundn long gzeigt. Ondas wie di "Comedy Central" Senda vo de onderen Ländan zeign's Serien wie "Desparate Housewives" oda "Sex in the City".
Schweden.
In Schweden gibt's "Comedy Central" in eigena Sprochn seit de 1. Jenna 2009. Da Senda teilt si aa hia den Sendaplotz mit "Nickelodeon".
Ungarn.
A Version vo "Comedy Central" in da eigenen Sprochn gibt's in Ungarn seit 1. Oktober 2008. Da Senda sendet rund um de Ua.
Spanien.
In Spanien is "Comedy Central" unta de Nomn "Paramount Comedy" bekaunnt. Seit kuazm vawendet da Senda dort a "Comedy Central UK" ähnliches Zeichn.
Russland und Ukraine.
Wia in Spanien, haaßt da Senda in Russland und Ukraine "Paramount Comedy". Diesa hod am 1. Aprüü 2012 ogfonga zum sendn. De Ausstrohlung dafoigt rund um'd Ua.
Andere Lända.
Neuseeland.
Ab den 1. Aprüü 2009 gibt's in Neuseeland a eigenen "Comedy Central" da rund um de Ua sendet.
Israel.
Seit dem Joa 2011 wiad Comedy Central aa in Israel ausgstroit.
Goidans Kaiwal

S Goidane Kaiwal (dt.: Goldenes Kalb) wor laut biblischa Iwaliefarung a Getznbuid, wo de Israelitn nochm Auszug aus Egyptn zamma mitm Aaron gschaffa ham, in da Zeit wo da Moses afm Berg Sinai de Zehn Gebote griagt hod.
"Wiad Leit aba gseng ham, dass da Mose ned vom Berg zruggkema is, ham sa si um an Aaron gsammet und zu eam gsogt: Af gehds, moch uns oan God, dea wo vo uns sejm gschaffa is! Wei mia wissn jo ned, wos am Mose passiat is, wo uns aus Egyptn aussegfiaht hod. Aaron hod zu eana gsogt: Reissts de goidanen Oaringln vo engan Weiwan, Buaman und Diandln owa und bringts mas. Des ham de Leit nacha gmocht und ois zan Aaron brocht. Und ea hod dees Goid in a Foam gossn und draus a goidans Kaiwal gmocht. Und se ham gsogt: Dees is dei God, Israel, dea wo di aus Ägyptn gfiat hod!" (2. Mose 32,1-4)
Isen

Isen is a Moakt im obaboarischn Landkroas Arrdeng und liegt im Doi vo da Isn (Fluss) rund 40 km estli vo da Landeshaptstod Minga. Es is de sidlichste und mid 5746 Leit (Stond 31.12.2015) sechstgräßte Gmoa im Landkroas Arrdeng.
Geografie.
Da Moakt Isen liegt uma 20 km sidestli vo da Kroasstod Ading, 11 km sidwestli vo Dorfa, 26 km noadwestli vo Wossaburg am Inn und 18 km neadli vo Ebersberg. Zum Flughafn Minga sans 34 km.
Zu ihra ghean de Ortschaftn Berging, Burgroa, Liachtnweg, Mittboch, Bemmering, Rosenberg, Schnaupping und Westach.
Gschicht.
De easchte urkundliche Erwähnung is erfolgt im Joar 747. De easchte Kiacha in Isen is 752 beurkunt. Da Klosta Isen zoit zu de ädasten Klosta auf altboarischm Bon. Im Joar 1434 hod Isen de Marktrechte verliehn griagd. Seidm Middloida gheard da Markt zu de späda zum Hochstift Freising ghernden Herrschaft Burgroa. Seid dem Reichsdeputationshauptschluss vo 1803 ghead da Oad zu Bayern. Isen is im Zug vo da Verwoidungsrefoam in Bayern 1818 a selbständige polidische Gmoa woan. 1971 ham se de Gmoan Westach, Schnaupping und Isen zua Marktgmoa Isen zamma do. 1972 kimmt Isen durch de Gebietsrefoam vo dem aufgelästen Landkroas Wossaburg zum Landkroas Ading. 1978 is de Gmoa Mittboch eigmoad woan.
Ab 27. Septemba 1900 hod Isen iba de Bahnstreck Thann-Matzboch–Hoog Anschluss an des Eisenbahnnetz g'habt. Da Personenvakea is jedoch am 28. Septemba 1968, da Giadavakea noch und noch bis zum 1. Dezemba 1991 eigestaid und de Streck abbaud woan. Aba jetz werd woi grod a Radlweg draus.
Politik.
Gmmoarod.
Im Gmoarod is freilich de CSU und dann a no de Frei'n Wähler, de SPD, d'Mittboch-Listn und de Neie Biagalistn.
Buagamoasta.
Buagamoasta is da Fischer Sigi vo de Frei'n Wähler.
Woppn und Flagge.
Des Wappen vom Markt Isen is 1548 vo Kaisa Karl V. valiehn woan und nach da Gmoagebietsrefoam am 8. Feba 1984 bstätigt woan: „In Blau a rod ozonge, goidn krende Meajungfrau, de wo mit de Hend de zwoa Fischschwänz hochhoid.“
Neba dem Wappen fiad da Markt a Flaggn mit de Farben Rod-Gaib-Rod.
Andas Zeig.
Da Markt Isen zeichned se a duach a ausgeprägts Vereinslem und duach a übaregional bekannde Bloskapejn aus.
Claudia Schiffer

Claudia Schiffer (* 25. August 1970 z Rheinberg, Deitschland) is a Fotomodell und Fuimschauspuijarin. In de 1990a Joar wors woascheinli as bekannteste Mannequin in da westlichn Wejd.
De Schiffer is fia olle großn Modehaisa af de Lafstegn in Paris, Mailand und New York grennt. Ia Fogesgagen hod 1995 25.000–75.000 DM betrogn.
Des Privatvamegn vo da Claudia wead laut "Forbes Magazine" af 250 Millionen US-Dollar gschätzt.
Sonstigs.
De Schiffer wor bis 1999 mitm Zaubakinstla David Copperfield valobt. 2002 hods an Fuim Produzentn Matthew Vaughn gheirat. 2003 is ia Bua Caspar af d Wejd kema, 2004 ia Dochta Clementine.
Baugips

Baugips is a Sammebegriff fia an Baustoff ois Bindemittl, wo voa oim fia Putz-, Stuck- und Estrichorbatn vawendt wean. Ea wead aa bei da Produktion vo Gipsbauplottn eigsetzt.
Da Rohstoff fian Baugips is da Gipsschtoa (Anhydrit und Gips). Da Gipsschtoa wead nacha brennt. Je noch Temparatua entsteht duachs Brenna entweda Stuckgips (a Bassanit) oda Anhydritgips (bei uma 1000 °C), dea wo jeweis fein gmoin wead.
In Saggln oda Container kimmt da Gips nacha aufn Bau oda wead in Produkte vaorwad. Wannst Wossa dazugibts entsteht wieda Gipsschtoa.
Aus an groußn Tei vom obbautn Gipsschtoa wead koa Baugips sondan Gipsbauplottna gmocht.
Die Physiker

Die Physiker (1961) is a groteske Tragikomedie vom schweizarischn Schriftstella "Friedrich Dürrenmatt". Drin woita vadeitlichn wie gefährli de Wissnschoft wean ko. De Gschichtn spuit si in an Irrnhaus ob.
Inhoit.
Im Mittlpunkt von dera Komedie stengan drei Physika, de wo voataischn, geisteskrank zum sei. Zwoa tuan so, ois waradns "Albert Einstein" und "Isaac Newton". Da dritte, "Möbius", hot de Wödforme entdeckt und aus lauta Angst, dass de Fuame zua Vanichtung vo da Wöd fian kunnt, sogt a, eam tadad da Geist vom oidn "Salomo" dascheina, nua damit a de Glaubwiadigkeit valieat und de Fuame wegn dem ned missbraucht wead. "Einstein" und "Newton" san oba in Wiaklichkeit Agentn, de wo si ins "Möbius" Irrenhaus hobn einweisn lossn, damids an seine Dakenntniss kumman.
In eanara Aungst um de Gehoamniss eamoadn olle drei Physika eanare Krankaschwestan. Wia de Polizei wegn de Moade eamittlt, vanichdt da "Möbius" seine gaunzn Fuamen. Ea schoffts, de aundan zwoa Physika zum iwazeign, wia gfährli de Fuame sei ko. Do is scho z spad: De Bsitzarin vo dem Irrnhaus, de "Mathilde von Zahnd", hot de Aufzoachnunga vom "Möbius" scho kopieat ghobt. Und im Gegnsoz zua de aundan hot si an wiaklichn Drescha und glaubt, si tadad im Auftrag vom Salomo handln und wü mit Huif vo da Forme de Wödheaschoft on si reißn.
Adaption.
Anno 1988 is in da ehem. UdSSR da Fernsehfuim vo "Die Physiker" daschiena (Russisch: Физики — Phisiki)
Listn vo de grässtn Firmen in Deitschland

De Listn vo de grässtn Firmen in Deitschland enthoid de grässtn Untanehmen noch Umsotz, wo vo da SZ vaäffentlicht wead und de Listn Forbes Global 2000, vo de grässtn bärsnnotiatn Firmen vo da Wejd fia Deitschland.
Grässte Firmen noch Umsatz.
De Rangfoige richtet si noch da Listn „Top 100 in Deutschland“ vo da Süddeitschn Zeidung.
Gresste bärsnnotiate Firmen.
De Rangfoige vo da Listn Forbes Global 2000, vo de 2000 grässtn bärsnnotierten Firmen vo da Wejd.
Listn vo de Brauarein in Bayern

De Listn enthoit olle aktivn Brauarein in Bayern noch Regierungsbeziak sortiat. Ois Brauarein san de Braustätten ogfiaht.
Zu Beginn vom 19. Joarhundat hom in Bayern rund 30.000 Brauarein existiat, darunta foin aa vui, wo noch heitiga Definition ois Hausbrauarei vastanden wean. Mehrane woan reine Dorfbrauareien und hom de Gostwiatschoftn vo de Gmoana beliefat. Fost jeds Klosta hod a oagene Brauarei ghobt. Es is aa ned klor, ob de obm erwähnte Zoi an achtn Regierungsbeziak (Pfoiz) eischliaßt.
2008 hods in Bayern noch Ogom vom Statistischn Bundesamt no genau 627 Brauareien ge.
De Region Frankn besitzt heit no mit iwa 300 Brauareien de hächste Brauareidichtn vo da Wejd. Bsondas hervorhem muass ma dabei in Obafrankn an Landkroas und de Stod Bamberg.
62 Brauarein
76 Brauarein
81 Brauarein
Obafrankn.
Aa Bierfrankn gnennt, wei de Region de hächste Brauareidichtn vo da Wejd hod. („"Oberfranken hat mit mehr als 200 Brauereien de höchste Brauereidichte der Welt. Oberfranken hat doppelt so viele Brauereien wie alle anderen Regionen Bayerns, mehr Brauereien als jedes Bundesland in Deutschland und als jedes Land Europas."“, )
169 Brauarein
75 Brauereien
Schwobm.
55 Brauearein
46 Brauereien
Amenemope

Amenemope (oidägyptisch: Amen-em-ipet) wor a oidägyptischa God, dea seit da 18. Dynastie in da Erscheinungsform vo Min-Kamutef aa ois Amun-Min vaehrt worn is.
Da Beinam vom Amenemope wor "Sohn des Kamutef". Ois Acker-God hot a firs Wachstum vo de Pflanzn gsorgt. Er hot de Fruchtbarkeit vo Ägypten garantiat. Seit da 21. Dynastie is de heilige Barknfahrt vom Amenemope vo da Ost- auf de Westseitn vom Nil belegt.
Er wiad ois Statue auf am Thron dorgstellt, de mit am Tuach eingwicklt is, so dass nua da Kopf sichtbor is.